Районна избирателна комисия – Перник

**Протокол № 1/20.04.2024 г.**

Днес, 20.04.2024 г. , се проведе заседание на РИК - Перник.

Присъстват : Румяна Петрова, Светлана Петкова, Галина Никодимова, Донка Ваташка, Иво Михайлов, Лилия Хранова, Гинка Мирчева, Роберто Иванов, Ирена Шаренкова, Теодора Николова

Отсъстващи по уважителни причини: Валентина Страхилова, Роберт Василев, Силвия Петрова

Заседанието бе открито в 11.30 часа и председателствано от г-жа Румяна Петрова – председател на РИК.

За протоколчик е определена г-жа Галина Никодимова.

Председателят на комисията предложи следния дневен ред:

1. Реквизити и начин на защита на печатите на районните избирателни комисии в изборите за членове на Европейския парламент от Република България и за народни представители на 9 юни 2024 г.;
2. Начина на обявяване на решенията на РИК
3. Определяне на срока за регистрация в РИК 14 Перник на инициативните комитети за участие в изборите за народни представители на 02 април 2023 г.
4. Определяне на срока за регистрация в РИК 14 Перник за регистрация на кандидатите за народни представители в изборите на 09 юни 2024 г.

Гласуване за предложения дневен ред:

„За”- 10 членове

/Румяна Петрова, Светлана Петкова, Галина Никодимова, Донка Ваташка, Иво Михайлов, Лилия Хранова, Гинка Мирчева, Роберто Иванов, Ирена Шаренкова, Теодора Николова/

„Против“- 0 членове

**По т.1** – **Докладва Румяна Петрова**

Реквизити и начин на защита на печатите на районните, секционните и подвижните секционни избирателни комисии в изборите за членове на Европейския парламент от Република България и за народни представители на 9 юни 2024 г.

На основание чл. 72, ал. 1, т.1 от Изборния кодекс  и Решение № 3060-ЕП/НС/ 10.04.2024 г. на ЦИК  Районна избирателна комисия - Перник

РЕШИ

Печатът на районната избирателна комисия гр. Перник е кръгъл с един пръстен. Във вътрешния кръг се изписва текстът „РИК“, Пернишки район №14. В пръстена се изписва текстът „Избори ЕП НС 2024“.

Броят на печатите за районната избирателна комисия е 3 (три).

Председателят на РИК Румяна Петрова и Роберто Иванов – член на РИК да маркират по уникален начин печатите на първото заседание след получаването им.

За маркирането да се състави протокол, подписан от членовете на комисията, съдържащ 3 (три) отпечатъка на всеки от маркираните печати.

Решението подлежи на обжалване пред ЦИК в тридневен срок от обявяването му.

След проведено поименно гласуване с 10 гласа „ ЗА’’ и 0 гласа ,,Против’’

Решението е прието.

**По т.2** – **Докладва Румяна Петрова**

: реда за свикване на заседания и начина на приемане на решения и обявяването им от районните избирателни комисии в изборите за членове на Европейския парламент от Република България и за народни представители на 9 юни 2024 г.

На основание чл. 72, ал. 1, т.1 от Изборния кодекс  и Решение № 3074-ЕП/НС/ 15.04.2024 г. на ЦИК  Районна избирателна комисия - Перник

РЕШИ

Решенията на Районната избирателна комисия се обявяват незабавно след приемането им.

Обявяването на решенията на Районната избирателна комисия се извършва чрез публикуването им на интернет страницата на комисията и на информационното табло на РИК  намиращо се в сградата на Областна администрация в гр. Перник пл. Св Иван Рилски 1 Б  – партерен етаж.

На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията, излъчени от различни партии и коалиции.

Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията.

Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.

Решението подлежи на обжалване пред ЦИК в тридневен срок от

След проведено поименно гласуване с 10 гласа „ ЗА’’ и 0 гласа ,,Против’’

Решението е прието.

**По т.3**  – **Докладва Румяна Петрова**

Определяне на срока за регистрация в РИК 14 Перник за на инициативните комитети в изборите на 09 юни 2024г.

На основание чл.72, ал.1, т.7 - т.11  от Изборния кодекс чл.151 и чл.153 от Изборния кодекс, във връзка с Решение №  3118-НС / 19.04.2024г. на ЦИК, при спазване на законоустановения кворум, Районната избирателна комисия – Перник

РЕШИ

Приемането на документи  за регистрация на   инициативни комитети за  издигане на независим кандидат за народен представител  за участие в изборите за Народни представители на 09 юни 2024г.,  се извършва, всеки календарен ден от 09:00ч. до 17:00ч., в сградата на Областна администрация – Перник, пл. „Св. Иван Рилски“, № 1Б, ет. 13, стая 1304 и зала „Струма“ – партер на Областна администрация –Перник.

Регистрирането на  инициативните комитети за издигане на независим кандидат   за народен представители започва на 22.04.2024г. – 9:00ч., в сградата на Областна администрация – Перник, пл. „Св. Иван Рилски“, № 1Б, ет. 13, стая 1304. и зала „Струма“ – партер на Областна администрация –Перник

**Крайният срок за подаване на документи за регистриране на инициативен комитет  е не по-късно от 17.00 часа на 29 април 2024 г. (40 дни преди изборния ден).**

 За издигане на независим кандидат за народен представител се образува инициативен комитет в състав от трима до седем избиратели с постоянен адрес на територията на изборния район.

 Всеки избирател може да участва само в един инициативен комитет.

Членовете на инициативния комитет определят с решение лицето, което да го представлява.

**Инициативният комитет представя в РИК  заявление за регистрация (Приложение № 57-НС), подписано от всички членове на инициативния комитет, не по-късно от 17.00 часа на 29 април 2024 г. (40 дни преди изборния ден).**

 Заявлението за регистрация се подава от лицето, представляващо инициативния комитет.

В заявлението за регистрация на инициативния комитет се посочват:

а) имената, единният граждански номер и постоянният адрес на членовете на инициативния комитет;

б) имената, единният граждански номер и адресът на независимия кандидат за народен представител;

в) искане за регистрация на инициативния комитет за участие в изборите за народни представители на 9 юни 2024 г.

г) адрес за кореспонденция, телефон, електронен адрес и лице за контакти.

 Към заявлението за регистрация инициативният комитет представя:

а) решение за създаване на инициативния комитет и решение за определяне на лицето, което да го представлява;

б) нотариално заверени образци от подписите на лицата, участващи в инициативния комитет;

в) декларация по образец (Приложение № 58-НС), подписана от всеки член на инициативния комитет, че отговаря на изискванията на чл. 243 ИК и че няма да обработва и предоставя личните данни на включените в списъка за подкрепа на независимия кандидат лица за други цели, освен предвидените в ИК;

г) банков документ за внесен депозит  по чл. 129, ал. 1, т. 2 ИК   в размер на 100 (сто) лева по сметка на ЦИК, открита в Българска народна банка.

БНБ, София, пл. „Княз Александър І“ № 1

BG 85 BNBG 9661 3300 1070 03

д) удостоверение за банкова сметка на името на лицето, представляващо инициативния комитет, която ще обслужва само предизборната кампания ;

е) имената и длъжностите на лицата, които ще отговарят за приходите, разходите и счетоводната отчетност на инициативния комитет, свързани с предизборната кампания;

ж) списък на членовете на инициативния комитет, представен на технически носител – флаш памет в Excel формат.

Регистриран в РИК  Инициативен комитет може да поиска да бъде заличена регистрацията му за участие в изборите не по-късно от 7 май 2024 г. (32 дни преди изборния ден). Заличаването се извършва чрез заявление  до РИК, подписано от лицето, представляващо инициативния комитет (Приложение № 62-НС). Към заявлението се прилага решението на инициативния комитет за заличаване на регистрацията.

Решението подлежи на обжалване пред ЦИК в тридневен срок от обявяването му.

След проведено поименно гласуване с 10 гласа „ ЗА’’ и 0 гласа ,,Против’’

Решението е прието.

**По т.4** – **Докладва Румяна Петрова**

Определяне на срока за регистрация в РИК 14 Перник за регистрация на кандидатите за народни представители в изборите на 09 юни 2024 г.

На основание чл.72, ал.1, т.7 - т.9 от Изборния кодекс и чл.255, ал.1 и ал.2  ,чл.257 от Изборния кодекс, във връзка с Решение № 3120-НС от 19.04.2024г. на ЦИК, при спазване на законоустановения кворум, Районната избирателна комисия – Перник

РЕШИ

Приемането на документи за регистрирането на кандидатските листи за народни представители се извършва.,  се извършва, всеки календарен ден от 09:00ч. до 17:00ч., в сградата на Областна администрация – Перник, пл. „Св. Иван Рилски“, № 1Б, ет. 13, стая 1304 r и  зала „Струма“ партер на Областна администрация -Перник

Регистрирането на кандидатските листи за народни представители започва на   22 .04.2024г. – 9:00ч., в сградата на Областна администрация – Перник, пл. „Св. Иван Рилски“, № 1Б, ет. 13, стая 1304 и зала "Струма“ Областна администрация -Перник /партер/

Крайният срок за подаване на документи за регистриране на кандидатски листи за народни представители е до 17.00 часа на 7 май 2024 г. (не по-късно от 32 дни преди изборния ден

 Регистрирането на кандидатските листи на партии и коалиции се извършва след представяне на предложение от съответната партия или коалиция с имената, единния граждански номер и постоянния адрес на кандидатите за народни представители (Приложение № 65-НС). Предложението се подписва от лицата, представляващи партията или коалицията, или от изрично упълномощени от тях лица. Към предложението партията или коалицията прилага:

а) заявление – декларация  по чл. 255, ал. 1, т. 3 ИК от всеки кандидат, че е съгласен да бъде регистриран от предложилата го партия или коалиция, че отговаря на условията по чл. 65, ал. 1 от Конституцията и по чл. 254, ал. 1 ИК, че е предложен за регистриране само от една партия или коалиция , както и че отговаря на изискванията на чл. 3, ал. 3 ИК (Приложение № 66-НС);

б) пълномощно от лицата, изрично упълномощени да представляват партията или коалицията пред РИК в случаите, когато предложението и документите се подписват и/или подават от упълномощени лица;

в) списък, съдържащ трите имена, ЕГН и постоянен адрес на кандидатите на флаш памет в Excel формат.

Регистрирането на независими кандидати, предложени от инициативни комитети

Регистрирането на независими кандидати за народни представители се извършва след представяне на предложение от инициативния комитет с имената, единния граждански номер и постоянния адрес на кандидата за народен представител (Приложение № 64-НС). Предложението се подписва от лицето, представляващо инициативния комитет. Към предложението се прилагат:

а) списък с имената, единния граждански номер, постоянния адрес и саморъчен подпис на най-малко едно на сто, но не повече от 1000 избиратели с постоянен адрес на територията на изборния район, подкрепящи регистрацията на независимия кандидат. Подписите се полагат пред член на инициативния комитет (Приложение № 63-НС). Членът на инициативния комитет, пред когото избирателят е положил подписа си в списъка, обработва и предоставя личните данни на избирателите при спазване на изискванията на Закона за защита на личните данни и носи отговорност като администратор на лични данни по смисъла на чл. 4, т. 7 от Регламент (ЕС) 2016/679.

Всеки избирател може да участва само в един списък. Списъкът се предава на хартиен носител и в структуриран електронен вид на технически носител. Формата и начинът на представяне на структурирания електронен вид на списъка са определени с Решение № 3047-НС от 9 април 2024 г. на ЦИК. Последователността на вписване на избирателите в списъка на хартиен носител определя поредността на вписване в списъка на технически носител.

б) заявление-декларация по чл. 255, ал. 1, т. 3 ИК от независимия кандидат, че е съгласен да бъде регистриран от предложилия го инициативен комитет, че отговаря на условията по чл. 65, ал. 1 от Конституцията и по чл. 254, ал. 4 ИК, че е предложен за регистриране само от един инициативен комитет и само в един изборен район, както и че отговаря на изискванията на чл. 3, ал. 3 ИК. (Приложение № 66-НС).

Решението подлежи на обжалване пред ЦИК в тридневен срок от обявяването му.

След проведено поименно гласуване с 10 гласа „ ЗА’’ и 0 гласа ,,Против’’

Решението е прието.

След изчерпване на дневния ред заседанието бе закрито.

Протоколчик: .......………………

/ Г.Никодимова/

Председател: ……………..………

/Р. Петрова/

Зам.-Председател:……………………

/Г.Никодимова/